NEUVOSTON ASETUS (EY) N:o 1820/96,

annettu 16 päivänä syyskuuta 1996,

Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten ja siirtymätoimenpiteiden toteuttamisesta tiettyjen jalostettujen maataloustuotteiden osalta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 113 artiklan,

ottaa huomioon Itävallan, Suomen ja Ruotsin liittymisasiakirjan,

ottaa huomioon komission ehdotuksen,

sekä katsoo, että

Euroopan yhteisön sekä Liettuan, Latvian ja Viron välillä tehdyissä kaupan vapauttamista koskevissa sopimuksissa on näille maille myönnetty tiettyjä jalostettuja maataloustuotteita koskevia myönnytyksiä,

Itävallan, Suomen ja Ruotsin liittymisen vuoksi olisi mainittuja myönnytyksiä mukautettava ottaen huomioon erityisesti jalostettujen maataloustuotteiden osalta Itävallan, Suomen ja Ruotsin sekä Liettuan, Latvian ja Viron välillä olemassa olevat kauppajärjestelmät,

neuvoston 19 päivänä kesäkuuta 1995 tekemässä päätöksessä, jossa hyväksytään neuvotteluohjeet Eurooppa-sopimusten, vapaakauppasopimusten ja tiettyjä viinejä koskevista tariffikiintiöistä laajentumisen vuoksi tehtyjen sopimusten mukauttamiseksi, esitetään, että Liettuaa, Latviaa ja Viroa koskevien sopimusten mukauttamisessa jalostettujen maataloustuotteiden osalta on otettava huomioon Euroopan unionin laajentuminen ja mukautettava etuuskohtelu vastaamaan Keski- ja Itä-Euroopan maille myönnettyä etuuskohtelua,

Eurooppa-sopimuksissa määrättyjen maataloutta koskevien tiettyjen jalostettujen maataloustuotteiden myönnytysten autonomisesta ja väliaikaisesta mukauttamisesta, ottaen huomioon Uruguayn kierroksen monenvälisten kauppaneuvottelujen osana tehdyn maataloussopimuksen, annetun asetuksen (EY) N:o 3064/95 (1) voimassaoloa jatketaan asetuksella (EY) N:o 1534/96 (2),

Virolle, Latvialle ja Liettualle annettujen myönnytysten parantamista koskevat neuvottelut on saatettu päätökseen; kunkin sekakomitean on päätettävä näistä uusista myönnytyksistä sopimusten mukaisesti; estettä ei kuitenkaan ole sille, että uudet myönnytykset annetaan jo nyt väliaikaisesti ja yksipuolisesti,

alustavat keskustelut ovat tätä varten käynnissä kyseisten kolmansien maiden kanssa edellä mainittuihin sopimuksiin liittyvien lisäpöytäkirjojen tekemiseksi, ja

nämä lisäpöytäkirjat eivät kuitenkaan ole voineet tulla voimaan; näissä olosuhteissa ja vuoden 1994 liittymisasiakirjan 76, 102 ja 128 artiklan mukaisesti yhteisö toteuttaa tarvittavat toimenpiteet tilanteen korjaamiseksi; näiden toimenpiteiden on oltava yhteisön yksipuolisia tariffikiintiöitä, joissa käytetään yhteisön myöntämiä etuuskohtelun mukaisia tariffimyönnytyksiä tai näiden puuttuessa Itävallan, Suomen ja Ruotsin soveltamia sopimuksen mukaisia etuuskohtelun mukaisia tariffimyönnytyksiä,

ON ANTANUT TÄMÄN ASETUKSEN:

1 artikla

1. Liitteessä I lueteltuihin Liettuasta peräisin oleviin tavaroihin sovelletaan 1 päivästä heinäkuuta 31 päivään joulukuuta 1996 mainitussa liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.

2. Liitteessä III lueteltuihin Latviasta peräisin oleviin tavaroihin sovelletaan 1 päivästä heinäkuuta 31 päivään joulukuuta 1996 mainitussa liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.

3. Liitteessä IV lueteltuihin Virosta peräisin oleviin tavaroihin sovelletaan 1 päivästä heinäkuuta 31 päivään joulukuuta 1996 asti mainitussa liitteessä mainittuja tariffikiintiöitä ja etuustulleja. Alennettujen maatalouden maksuosien sekä yhteisöön suuntautuvassa tuonnissa sovellettavien lisätullien laskennassa huomioon otettavat perusmäärät esitetään liitteessä II.

2 artikla

Kumotaan Liettuan, Latvian ja Viron kanssa tehtyihin kaupan vapauttamista koskeviin sopimuksiin liittyvien yksipuolisten ja väliaikaisten toimenpiteiden hyväksymisestä tiettyjen jalostettujen maataloustuotteiden osalta 22 päivänä joulukuuta 1995 annetun neuvoston asetuksen (EY) N:o 3065/95 (3) liitteet I, II, III ja IV ja korvataan ne tämän asetuksen liitteillä I, II, III ja IV.

3 artikla

Komissio hallinnoi 1 artiklassa tarkoitettuja kiintiöitä yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Virosta, Latviasta ja Liettuasta peräisin olevien teollisuus- ja kalataloustuotteiden osalta sekä näiden kiintiöiden ja kattojen määräämistä koskevista yksityiskohtaisista säännöistä 8 päivänä elokuuta 1995 annetun neuvoston asetuksen (EY) N:o 2178/95 (4) 2 artiklan säännösten mukaisesti.

4 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Sitä sovelletaan 1 päivästä heinäkuuta 1996.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 16 päivänä syyskuuta 1996.

Neuvoston puolesta

I. YATES

Puheenjohtaja

(1) EYVL N:o L 328, 30.12.1995, s. 2

(2) EYVL N:o L 191, 1.8.1996, s. 1

(3) EYVL N:o L 328, 30.12.1995, s. 24

(4) EYVL N:o L 223, 20.9.1995, s. 1

LIITE I

>TAULUKON PAIKKA>

LIITE II

JALOSTETUT MAATALOUSTUOTTEET

Maatalouden maksuosien ja lisätullien laskennassa huomioon otettavat perusmäärät

>TAULUKON PAIKKA>

LIITE III

>TAULUKON PAIKKA>

LIITE IV

>TAULUKON PAIKKA>